નવી દિલ્હીઃ પંજાબ નેશનલ બેંક કૌભાંડ મામલે બેંકના કેટલાક અધિકારીઓ આ ષડયંત્રમાં સમાવિષ્ટ હોવાની ચર્ચા ફેલાઈ છે. ત્યારે આ મામલે ઈનકમ ટેક્સ ડિપાર્ટમેન્ટમાં આ જ પ્રકારનો એક મામલો સામે આવ્યો છે. સીબીઆઈ રિવાઈન્ડ ટેક્સ રિટર્ન સાથે જોડાયેલા કેસની તપાસ કરી રહી છે. આ કેસમાં ઈન્ફોસિસ ટેક્નોલોજીના કેટલાક અજ્ઞાત કર્મચારીઓ, ઈનકમ ટેક્સ ડિપાર્ટમેન્ટના કેટલાક અધિકારીઓ અને બેંગ્લોરના એક સીએની મીલીભગત સામે આવી છે. આ મામલે નોંધાવેલી એફઆઈઆર અનુસાર ઈનકમ ટેક્સ ડિપાર્ટમેન્ટે ઈન્ફોસિસના કર્મચારીઓને ફાયદો પહોંચાડનારા આ કૌભાંડ વિશે જાન્યુઆરી મહિનામાં માહિતી પ્રાપ્ત થઈ હતી.